ky cs ky ky ky ky ky ky kk ky ky ky krc ky ru ky ru ky ru ky ky ky ky mk ky kk ky ky ru ky ru ky ru ky ky ky hbs_cyr ky hbs_cyr ky ru ky ky ru ky ky ky ky ru ru ky krc ky ru ru ru en
"Ачык саясат", 06.03.09 - 16-бет: •
"Аял кишиден "качан төрөлдүң эле?" деп сурагандан көрө кары кишиден "качан өлөсүң?" деп сураган адептүүрөөк"
Атактуу кызылчачы, Социалисттик Эмгектин Баатыры, Баатыр эне, 28 небере, 11 чөбөрөнүн бактылуу чоң энеси, Панфилов районунун Жайылма айылынын ардактуу тургуну Гүлсара Сулайманова кыргыздын кыз-келиндерин эл аралык 8-март аялдардын майрамы менен куттуктайт!
Ар бир аял затынын үйүнө кут - береке төгүлүп, ырыскы жылоолоп, жакшылык жандап, ар дайым эне-бала аман болуусун каалайт. Пайгамбар жашынан эбак ашкан эне - Кудайдан элинин амандыгын, жеринин бүтүндүгүн миң мертебе тилеп келет.
Ылайым тилегиңиз кабыл болсун, Гүлсара апа! Сиздин да майрамыңыз кут болсун!
6-марттагы туулган күндөрү менен куттуктайбыз. Толгон айдай толукшуган жаркын, назик кыздарыбызга узун өмүр, төгүлбөс бакыт, денсоолук тилөө менен ак көйнөк аялзатынын асылы, тазасы, таттуусу болгула демекчибиз.
"Эркекти эркектей тарбиялаганга эркек керек, аялга аял. Эгерде эркекти аял тарбиялайм десе аялдын жумшактыгы жугат, аялды эркек тарбиялайм десе эркектин катуулугу жугат".
"Биринчи никеден өзүн бактылуу сезген аял, көп учурда экинчи жолку никеге да чечкиндүү".
"Аялдар менен падышалар кылган жакшылыкты катуу жар салганга болбойт".
"Аялзатынын ажары төгүлүп, ак көңүлү кармап турган учурда бардыгына кайылмын".
"Бозойдун акылы жетилгиче, секелектин сезими ойгонуп калат".
"Эркектердин миң акыл-эс калчаганы, аялзатынын бир сезимине татыбайт".
"Аялдар бири-бирин көралышпайт, бирок бири калбай, бири-бирин колдоп турушат".
"Акын болсоң бол, бирок ак никелүү аялыңдын жанында бол".
"Кокус ажары төгүлгөн аялзатына көзүм кадалса эле, дароо акылымдан ажырап, аргасыз ашыктыкка байланам. Бул убакыт мага көз ирмемдеги чагылгандын "чарт!"- деп тийген учкуну сыяктуу".
"Үй-эркек үчүн түрмө, аял үчүн түйшүгү түгөнбөгөн ишкана".
"Акылдуу аялдын табигый душмандары миллиондоп саналган зөөкүр эркектер".
"Жалгыз эркек жарыбайт. Аял болбосо эркектин эрдиги билинбейт. Ошондуктан, аялзатын урматтоо-эркектердин парзы".
"Атаң менен апаң удаа чакырса, алгач апаңа бар".
"Бейиш эненин таман алдында".
"Эгер сиздин айткан азилге аялаңыз шыңкылдап күлсө, демек айткан азилиңиз укмуш, же аялыңыз укмуш…".
"Аялды арбаш керек болгондо, эркектер аябай укмуш калптарды айтабыз да, аялды алдаш керек болгондо ыгы жок тантыраган калптарды ышкырта беребиз".
"Адамдын бардыгы эле аялды сүйүүгө жөндөмдүү болуп туулбайт".
"Күйүп-бышып, көз жашыңды төгүп, жүрөгүңдү канатып сүйсөң, ошонун ырахаты-азаптуу жыргал".
"Мага аялдын сулуулугу эмес, жарк эткен жылдызы жагат".
"Мен өлөрдө аялдын образы көз алдыма келсе дейм, ошондо колум менен өз көзүмдү өзүм жаап алып, кете берет элем".
"Аялдан ашкан амалкөй жок, бирок азыркы эркектер аялдардан ашат".
"Аял коюнга кирет, анан моюнга минет".